9 Januarie 1866
Drie horisontale bane in blou, wit en blou met vyf blou sterre in die middel van die wit baan.
Drie horisontale bane in blou, wit en blou met die landswapen in die middel van die wit baan.
Die nasionale vlag van Honduras is op 9 Januarie 1866 amptelik in gebruik geneem. Die vlag vertoon drie ewe wye horisontale bane in (van bo na onder) blou, wit en blou met vyf blou vyfpuntige sterre in die wit baan.
4.1 Vlae van die Verenigde State van Sentraal-Amerika
4.2 Vlae van die onafhanklike Honduras
Honduras het van 1823 tot die burgeroorlog van 1838-1840 deel uitgemaak van die Verenigde State van Sentraal-Amerika, wat van 1825 bekend gestaan het as die Federale Republiek van Sentraal Amerika. Net soos Costa Rica, El Salvador, Guatemala en Nicaragua het Honduras sy vlag gebaseer op die vlag van die Verenigde State van Sentraal-Amerika.
Die twee blou bane stel die Stille- en Atlantiese Oseane voor waartussen Honduras lê. Die wit baan stel die land tussen die oseane voor en die vyf sterre simboliseer die vyf lande wat ontstaan het uit die Verenigde State van Sentraal-Amerika.
Die huidige vorm en kleurvasstelling van die vlag is eers op 18 Januarie 1949 vasgelê. Tot hierdie datum was daar verskeie alternatiewe vlae waarin die sterre in ander partone gerangskik is of waar die kleur van die sterre geel in plaas van blou was.
Die drie horisontale bane is elk ewe hoog en neem dus een derde van die vlag in beslag. Die blou in die boonste en onderste bane word amptelik beskryf as azul turquesa (donker blou).
Die vyf vyfpuntige sterre is in ’n X-patroon waarvan die middelste ster presies in die middel van die vlag is. Die middel van die twee linkerste sterre is een derde van die vlagpaalkant af en die middel van die twee regterste sterre is een derde van die wapperkant van die vlag af.
Vlag van die Federale Republiek van Sentraal-Amerika, 5 Maart 1824 tot 22 November 1824